આ દરમિયાન મુંબઈના એક પોલીસ અધિકારીએ કહ્યું છે કે, પદ્માવત સામે પ્રદર્શન કરી રહેલા કરણી સેનાના 35થી વધારે સમર્થકોની અટકાયત કરી લેવામાં આવી છે. જ્યારે અમદાવાદમાં 44 લોકોની અટકાયત કરી લેવામાં આવી છે. મંગળવારે અમદાવાદના ઘણાં મોલ્સને ટાર્ગેટ કરીને તોડફોડ કરવામાં આવી છે અને આગ ચાંપવામાં આવી છે. ચોડફોડ મામલે પોલીસે ચાર લોકો સામે ફરિયાદ નોંધી છે. અમદાવદમાં હાઈ એલર્ટ છે અને પોલીસે સુરક્ષા વ્યવસ્થા કડક કરી લીધી છે.